ශ්‍රී ජයවර්ධනපුර රෝහලේ හෙද කාර්ය මණ්ඩලය අද (08) 6 වන දිනටත් වර්ජනයේ නිරත වනවා.රෝහලේ ඇඟිලි සලකුණු ක්‍රමය ක්‍රියාත්මක කිරීමට විරෝධය පළ කරමින් පසුගිය බදාදා මොවුන් සංකේත වර්ජනයක නිරත වුණා.බලධාරීන් ඊට ප්‍රතිචාර නොදැක්වීම හේතුවෙනුයි වර්ජනය අඛණ්ඩව සිදුකරගෙන යාමට හෙද සංගම් තීරණය කරනු ලැබුවේ.මේ නිසා රෝහලේ සායනික කටයුතු සහ සැත්කම් සිදුකිරීම අත්හිටුවා ඇති අතර, වර්ජනයට සහය දක්වමින් අද දහවල් ශ්‍රී ජයවර්ධනපුර රෝහල ඉදිරිපිට සහ දිවයිනේ අනෙකුත් රෝහල් ඉදිරිපිට විරෝධතා ක්‍රියාත්මක කරන බවයි සමස්ත ලංකා හෙද සංගමය කියා සිටියේ.